**ՆԱԽԱԳԻԾ**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ**

**OՐԵՆՔ**

**«ՈՐՍԻ ԵՎ ՈՐՍՈՐԴԱԿԱՆ ՏՆՏԵՍՈՒԹՅԱՆ ՎԱՐՄԱՆ ՄԱՍԻՆ» ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ**

**Հոդված 1.** «Որսի և որսորդական տնտեսության վարման մասին» 2007 թվականի ապրիլի 9-ի ՀՕ-176-Ն (այսուհետ՝ Օրենք) օրենքի 2-րդ հոդվածի 1-ին մասին՝

1. 8-րդ պարբերությունը շարադրել հետևյալ նոր խմբագրությամբ.

«**որսի թույլտվություն`** օրենքով սահմանված կարգով լիազորված մարմնի հետ կնքված Հայաստանի Հանրապետության տարածքում վայրի կենդանիների տեսակների սոցիալական նպատակներովօգտագործման մասին (սիրողական որս և ձկնորսություն, ձկնորսության և որսի օբյեկտ չհանդիսացող կենդանիների որս) պայմանագիր.»,

2) 21-րդ պարբերությունը շարադրել հետևյալ նոր խմբագրությամբ. «**որսորդական մինիմում`** սույն օրենքի դրույթներին համապատասխան` որսի կենդանիների կենսաբանական առանձնահատկությունների և ոլորտի իրավական ակտերի վերաբերյալ որոսորդությամբ զբաղվելու համար մշակված անհրաժեշտ գիտելիքների ամբողջություն.»,

3) 22-րդ պարբերությունը շարադրել հետևյալ նոր խմբագրությամբ.

«**որսորդական վկայական**՝ որսի մինիմումի քննության դրական արդյունքի դեպքում օրենքով սահմանված կարգով տրամադրվող և որսով զբավելու իրավունքը հաստատող փաստաթուղթ.»,

4) հոդվածը լրացնել հետևյալ բովանդակությամբ նոր պարբերություններով`

*«***արդյունագործական որս՝** ազատ և կիսաազատ պայմաններում ապրող վայրի կենդանիների հայթայթում (որսորդություն, ձկնորսություն, հավաք) Հայաստանի Հանրապետության օրենքով թույլատրված միջոցներով, եղանակներով, չափաքանակներով և ժամանակահատվածներով՝ շահույթ հետապնդելու նպատակով.

**գիտական որս**՝ կենդանական աշխարհն ուսումնասիրող սուբյեկտների կողմից ազատ պայմաններում ապրող վայրի կենդանիների հայթայթում (որսորդություն, ձկնորսություն, հավաք), որսի արգասիքի օգտագործում գիտական հետազոտությունների, ուսումնասիրությունների, բացահայտումների, ուսումնական, կրթական, դաստիարակչական միջոցառումների իրականացման նպատակով.

**ձկնորսություն***՝*որսի օբյեկտ հանդիսացող ձկան և/կամ խեցգետնի որս.

**որսորդություն՝** որսի օբյեկտ հանդիսացող կենդանիների որոնում, հետևում, հետապնդում՝ դրանց բռնելու կամ սպանելու նպատակով.

**որսորդական մինիմումի քննություն՝** որսորդական վկայական տրամադրելու նպատակով որսորդությամբ զբաղվելու համար մշակված անհրաժեշտ գիտելիքների ամբողջության ստուգում.

**սիրողական որս**(որսորդություն, ձկնորսություն)՝ազատ և կիսաազատ պայմաններում ապրող վայրի կենդանիների հայթայթում, որսի արգասիքի օգտագործում անձնական կարիքների համար՝ առանց շահույթ հետապնդելու.»։

 **Հոդված 2.** Օրենքի 7-րդ հոդվածի 1-ին մասի 9-րդ կետը «մինիմումի» բառից հետո լրացնել «քննության անցկացման» բառով։

 **Հոդված 3.** Օրենքի 16-րդ հոդվածը շարադրել հետևյալ նոր խմբագրությամբ.

«**Հոդված 16. Որսի իրավունքը**

Հայաստանի Հանրապետության տարածքում որսորդության իրավունք ունեն՝

1) 18 տարին լրացած Հայաստանի Հանրապետության այն քաղաքացիները, ովքեր սույն օրենքով սահմանված կարգով հանձնել են որսորդական մինիմումի քննություն և օրենքով սահմանված կարգով ստացել են սույն օրենքի 19-րդ հոդվածում նշված` որս կատարելու անհրաժեշտ փաստաթղթեր.

2) օտարերկրյա այն քաղաքացիները, ովքեր Հայաստանի Հանրապետության օրենսդրությամբ սահմանված կարգով ձեռք են բերել որսորդական զենք կրելու և որս իրականացնելու իրավունք:

Հայաստանի Հանրապետության տարածքում ձկնորսության իրավունք ունեն Հայաստանի Հանրապետության և օտարերկրյա այն քաղաքացիները, ովքեր լիազորված մարմնի հետ սահմանված կարգով կնքել են Հայաստանի Հանրապետության տարածքում վայրի կենդանիների տեսակների սոցիալական նպատակներովօգտագործման (սիրողական ձկնորսություն, ձկնորսության օբյեկտ չհանդիսացող կենդանիների որս) մասին պայմանագիր:»։

 **Հոդված 4.** Օրենքի18-րդ հոդվածը շարադրել հետևյալ նոր խմբագրությամբ.

«**Հոդված 18. Որսորդական մինիմումը**

Որսորդական մինիմումի քննության անցկացման կարգը սահմանում է Հայաստանի Հանրապետության կառավարությունը: Որսորդական մինիմումի քննությունը կազմակերպում և անցկացնում է լիազորված մարմինը։ Որսորդական մինիմումի քննության անցկացման համար գանձվում է պետական տուրք օրենքով սահմանված կարգով և չափով։»։

**Հոդված 5.** Օրենքի 19-րդ հոդվածի՝

1. 1-ին մասում՝

ա. «Որս կատարելու» բառերը փոխարինել «Որսորդության համար» բառերով,

 բ. 1-ին կետը «վկայականը» բառից հետո լրացնել «` հրազենով որս կատարելու դեպքում»,

1. հոդվածը լրացնել հետևյալ բովանդակությամբ նոր մասով.

«Ձկնորսության համար անհրաժեշտ է լիազորված մարմնի հետ կնքել Հայաստանի Հանրապետության տարածքում վայրի կենդանիների տեսակների սոցիալական նպատակներովօգտագործման (սիրողական ձկնորսություն, ձկնորսության օբյեկտ չհանդիսացող կենդանիների որս) մասին պայմանագիր։»։

 **Հոդված 6.** Օրենքի 21-րդ հոդվածը շարադրել հետևյալ նոր խմբագրությամբ.

**«Հոդված 21.** **Որսի թույլատրելի ձևերը և միջոցները**

 Հայաստանի Հանրապետության տարածքում իրականացվում է սիրողական (անհատական և կոլեկտիվ), արդյունագործական և գիտական որս։ Որսի ընթացքում կարող են օգտագործվել օրենսդրությամբ սահմանված թույլատրելի որսամիջոցներ և ձևեր։

**Հոդված 7.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից: